wickkiey/tamil-wikipedia-chunked huggingface dataset:
# பாக்யோங் மாவட்டம்

## போக்குவரத்து

### சாலை

சூலுக், பாக்யோங் மாவட்டம் சிக்கிம்]]
பாக்யோங் மாவட்டத்தில் உள்ள முக்கிய நெடுஞ்சாலைகள் பின்வருமாறு:  
- சிலிகுரியினீ கேங்டாக்குடன் இணைக்கும் தேசிய நெடுஞ்சாலை 10, பாக்யோங் மாவட்டத்தில் இராங்க்போ மஜிதார் வழியாக சிங்தாம் வரை செல்கிறது.
- பாக்ராகோட்டையினை கேங்டாக்குடன் இணைக்கும் தேசிய நெடுஞ்சாலை-717அ, பாக்யோங் மாவட்டத்தில் ரேஷி, ரெனாக் முதல் இராணிபூல் அருகே செட்டிபூல் வரை ரோரதாங் மற்றும் பாக்யோங் வழியாகச் செல்கிறது.
- ரெனாக், மென்லாவை நகரங்களை இணைக்கும் தேசிய நெடுஞ்சாலை-717ஆ, ஜுலுக், ரோங்லி வழியாக ஷெரத்தாங் பெரும்பாலும் பாக்யோங் மாவட்டத்தில் அமைந்துள்ளது.
- மேற்கு வங்காளத்தின் கலிம்போங் மாவட்டத்தையும் பாக்யோங் மாவட்டத்தையும் இணைக்கும் சிக்கிமின் மிக நீளமான சாலைப் பாலமான அடல் சேது பாலம் பாக்யோங் மாவட்டத்தில் அமைந்துள்ளது.
# பாக்யோங் மாவட்டம்

## போக்குவரத்து

### தொடருந்து

தொடருந்து சேவையினை பொறுத்தமட்டில் பணிகள் கட்டுமான நிலையில் உள்ளது. சியோக்-ராங்போ தொடருந்து பாதை பாக்யோங் மாவட்டத்தில் உள்ள ராங்போ நகரில் முடிவடையும். இதனை கேங்டாக் வரை நீட்டிக்கத் திட்டமிடப்பட்டுள்ளது.
# பாக்யோங் மாவட்டம்

## போக்குவரத்து

### வானூர்தி

சிக்கிமின் ஒரே வானூர்தி நிலையமான பாக்யோங் வானூர்தி நிலையம் பாக்யோங் மாவட்டத்தின் தலைமையகமான பாக்யோங்கில் அமைந்துள்ளது.
# பாக்யோங் மாவட்டம்

## சட்டமன்ற தொகுதிகள்

பாக்யோங் மாவட்டத்தின் சிக்கிம் மாநிலத்தின் கீழ் வரும் சட்டமன்றத் தொகுதிகள் உள்ளன.  
- ரெனாக் சட்டமன்றத் தொகுதி
- சுஜாச்சென் சட்டமன்றத் தொகுதி
- மேற்கு பெண்டம் சட்டமன்றத் தொகுதி
- கந்தாங்-மச்சோங் சட்டமன்றத் தொகுதி
- நாம்சாய்போங் சட்டமன்றத் தொகுதி
# பாக்யோங் மாவட்டம்

## முக்கியமான நகரங்கள்

பாக்யோங் மாவட்டத்தின் முக்கிய நகரங்கள்  
- பாக்யோங்
- ரங்க்போ
- ரோரத்தாங்
- ரெனாக்
- ரோங்லி
- மஜிதார்
- கும்ரேக்
# பாக்யோங் மாவட்டம்

## காட்டுயிர் காப்பகங்கள்

பங்கோலாகா வனவிலங்கு சரணாலயம் பாக்யோங் மாவட்டத்தில் அமைந்துள்ளது. இது வட வங்காளத்தின் கலிம்போங் மாவட்டத்தின் நியோரா பள்ளத்தாக்கு தேசியப் பூங்கா, அரிதார் முல்கர்கா ரேச்சேலா பிராந்தியத்தில் அடர்ந்த வனப்பகுதியுடன் இணைக்கப்பட்டுள்ளது. சுமின் காப்புக் காடுகளும் சரம்சா தோட்டமும் பாக்யோங் மாவட்டத்தில் அமைந்துள்ளது. இங்குப் பல்வேறு வகையான மலர் தாவரங்களும் விலங்குகளும் அதிக அளவில் காணப்படுகின்றன.
# பாக்யோங் மாவட்டம்

## தாவரங்களும் விலங்குகளும்

பாக்யோங் மாவட்டத்தில் பல்வேறு வகையான தாவரங்களும் வனவிலங்குகளும் காணப்படுகின்றன. முக்கியமான விலங்குகளாக மாநில விலங்கான சிவப்பு பாண்டா, மாநில பறவையான டென்ட்ரோபியம் நோபில் மாநில மலர், ரோடோடென்ட்ரான் மாநில மரம் பாக்யோங் மாவட்டத்தின் வனவிலங்கு சரணாலயத்தில் காணப்படுகின்றன.  
பிற முக்கியமான காட்டு விலங்குகளில் பனிச்சிறுத்தை, இமயமலை கருப்புக் கரடி, மேகச் சிறுத்தை, பெரிய இந்திய புனுகுப் பூனை போன்றவை அடங்கும். சிக்கிம் அரசின் வனத்துறை, பாக்யோங் மாவட்டத்தின் பங்கோலகா வனவிலங்கு சரணாலயத்தில் 2019 சனவரியில் வங்காளப் புலி இருப்பதை உறுதிப்படுத்தியுள்ளது.
# பாக்யோங் மாவட்டம்

## ஆறுகளும் ஏரிகளும்

### ஆறுகள்

மாநிலத்தின் மிகப்பெரிய ஆறான தீஸ்தா ஆறு பாக்யோங் மாவட்டத்தில் சிங்தாமிலிருந்து ராங்க்போ வரை பாய்கிறது.  
சிக்கிமின் மூன்றாவது பெரிய ஆறாக விளங்கும் ரங்க்போ ஆறு, பாக்யோங் மாவட்டத்தின் ரோங்லி துணைப்பிரிவில் உள்ள மென்மேசோ ஏரியிலிருந்து உருவாகி, பாக்யோன்ங் துணைப்பிரிவு, ரோங்லி உட்பிரிவு கிராமங்கள், பாக்யோன் மாவட்டத்தின் நகரங்கள் வழியாகப் பாய்கிறது.  
பாக்யோங் மாவட்டத்தில் உள்ள துசுலுக் அருகே உருவாகி பூட்டான், மேற்கு வங்கம் மற்றும் வங்கதேசம் நோக்கிப் பாயும் ஜல்தாகா ஆறு.  
பாக்யோங் மாவட்டத்தின் பிற முக்கிய ஆறுகள் ரிச்சு கோலா, ரோங்லி கோலா, பாச்சே கோலா, ரேசி கோலா ஆகும்.
# பாக்யோங் மாவட்டம்

## ஆறுகளும் ஏரிகளும்

### ஏரிகள்

பாக்யோங் மாவட்டத்தின் முக்கிய ஏரிகள்  
- லம்போகரி, அரிதார்
- கந்தாங் இதய ஏரி
- ரோலெப்பின் கீழே உள்ள ரங்க்போ அணை ஏரி.
- முல்கர்கா ஏரி (சிக்கிம்-மேற்கு வங்காள எல்லையில் அமைந்துள்ளது)
# பாக்யோங் மாவட்டம்

## விளையாட்டு

பாக்யோங் மாவட்டத்தின் இராங்க்போவில் அமைந்துள்ள சுரங்கத் துடுப்பாட்ட மைதானம் சிக்கிம் மாநிலத்தில் உள்ள மிகப்பெரிய துடுப்பாட்ட மைதானம் ஆகும். சிக்கிம் துடுப்பாட்டச் சங்கத்திற்குச் சொந்தமான இந்த மைதானத்தில் ரஞ்சிக் கோப்பை, சி. கே. நாயுடு கோப்பை, கூச் பெகார் கோப்பை, விஜய் மெர்ச்சன்ட் கோப்பை போன்ற முக்கியமான துடுப்பாட்டக் கோப்பைகளுக்கான போட்டிகள் நடைபெறுகிறது. பாக்யோங் மாவட்டத்தின் பிற முக்கிய விளையாட்டு மைதானங்கள் தூய சவேரியார் கால்பந்து மைதானம்-பாக்யோங், ரோங்லி மேளா மைதானம், ரெனாக் எஸ்எஸ்எஸ் மைதானம். சுஜாச்சென் எஸ்எஸ்எஸ் மைதானம், மத்திய பெண்டம் எஸ்எஸ்எஸ் மைதாவு போன்றவை ஆகும்.
# பாக்யோங் மாவட்டம்

## கல்வி

பாக்யோங் மாவட்டத்தில் பல கல்வி நிறுவனங்கள் உள்ளன. இவற்றில் முக்கியமானவை பின்வருமாறு:  
- சிக்கிம் மணிப்பால் தொழில்நுட்ப நிறுவனம், மஜிதார்.
- பாகியம் பாலடைன் கல்லூரி, பாக்யோங்.
- அரசு பட்டப்படிப்பு கல்லூரி, ரெனாக்.
- மேம்பட்ட தொழில்நுட்பப் பயிற்சி மையம், பர்தாங்.
- இமாலய மருந்தியல் நிறுவனம், மஜிதார்.
- அரசு தொழிற்பயிற்சி நிலையம், சுரங்கம்.
- தேசிய மின்னணுவியல் தகவல் தொழில்நுட்ப நிறுவனம், பச்சேகனி.
- ஏகலைவா மாதிரி உண்டு உறைவிடப் பள்ளி, தெகாபாங்.
- ஜவஹர் நவோதயா வித்யாலயா, பாக்யோங்
# பாக்யோங் மாவட்டம்

## சாதனைகள்

- சிக்கிமின் பாக்யோங் மாவட்டம் 8 இடத்தினை இந்திய மாநிலங்கள் 75-களிக்கிடையேயான ஆசாதி செ அந்தியோதயா 90 நாட்கள் போட்டியில் தேர்வில் அடைந்தது.  
- சிக்கிமின் பாக்யோங் மாவட்டத்தில் உள்ள பாக்யோங் காவல் நிலையம் 2020ஆம் ஆண்டில் இந்திய அரசின் உள்துறை அமைச்சகம் நடத்திய கணக்கெடுப்பின்படி நாட்டின் சிறந்த பத்து செயல்திறன் கொண்ட காவல் நிலையங்களில் ஏழாவது இடத்தில் உள்ளது.
- பாக்யோங் மாவட்டத்தின் ஐந்து நட்சத்திர உணவகமான விவந்தா சிக்கிம், ஆண்டின் சிறந்த உணவகம் என்ற எச்ஐசிஎசுஏ விருதை வென்றது.
- சிக்கிமின் பாக்யோங்கை சேர்ந்த 9 வயது சிறுமி ஜெட்சென் தோக்னா லாமா, 2022 சனவரி 22 அன்று ஜீ தொலைக்காட்சியில் ஒளிபரப்பான சா ரே கா மா பா லில் சாம்ப்சு என்ற நிகர் காட்சி நிகழ்ச்சியில் வென்றார்.
# ஜால்னா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1952 | சையது முகமது மூசாவி | இந்திய தேசிய காங்கிரசு (இ) |
| 1957 | ருசுதம்ஜி பெசோஜி |  |
| 1962 | தத்தாத்ராய் ராவ் காந்தேராவ் தேசபாண்தே | இந்திய தேசிய காங்கிரசு (இ) |
| 1967 | பி.ஜி.கதே |  |
| 1978 | கிசன்ராவ் பந்தர்நாத் பிசே பாட்டீல் |  |
| 1980 | தைமா ராம்கிசன் ராமச்சந்திரா |  |
| 1985 | தைமா ராம்கி சன் ராமச்சந்திரா | இந்திய தேசிய காங்கிரசு |
| 1990 | அர்சூன் கோட்கர் | சிவ சேனா |
| 1995 |  |  |
| 1999 | கைலாசு கிசன்ராவ் கோரந்த்யால் | இந்திய தேசிய காங்கிரசு</br |
| 2004 | அர்சூன் கோட்கர் |  |
| 2009 | கைலாசு கிசன்ராவ் கோரந்த்யால் | இந்திய தேசிய காங்கிரசு |
| 2014 | அர்சூன் கோட்கர் | சிவ சேனா |
| 2019 | கைலாசு கிசன்ராவ் கோரண்டியல் | இந்திய தேசிய காங்கிரசு |
| 2024 | அர்சூன் கோட்கர் | சிவ சேனா |
# நிகம்போத் படித்துறை

**நிகம்போத் படித்துறை** (*Nigambodh Ghat*) நிகம்போத் காட் எனவும் அறியப்படும் இது இறுதிச் சடங்குகள் நடைபெறும் ஒரு இடமாகும். இது தில்லியில் யமுனை ஆற்றின் கரையில் வரலாற்றுச் சிறப்புமிக்க செங்கோட்டையின் பின்புறத்தில் தில்லி வட்டச் சாலையில் அமைந்துள்ளது. இங்குள்ள குளியல் அறைக்கு ஆற்றிலிருந்து குழாய்கள் மூலம் நீர் வரவழைக்கப்படுகிறது. இங்கு ஒவ்வொரு நாளும் இறந்த உடல்கள் எரிக்கப்படுவதில் பரபரப்பாக இருப்பதற்கு பெயர் பெற்றது. இங்கு 1950 களில் ஒரு மின்சார தகன மேடை கட்டப்பட்டது. 2006 ஆம் ஆண்டில் தகன வசதிகளை நிர்வகிக்கும் மாநகராட்சியால் அமுக்கப்பட்ட இயற்கை எரிவளி மூலம் இயங்கும் தகனமும் சேர்க்கப்பட்டது.
# நிகம்போத் படித்துறை

## சொற்பிறப்பியல்

மகாபாரதத்தின் போது இந்தப் படித்துறையில் இந்துக் கடவுள் பிரம்மன் குளித்து, தனது இழந்த நினைவகத்தையும் புனித புத்தகங்களையும் மீட்டெடுத்ததாக நம்பப்படுகிறது. எனவே நிகம்போத் (அதாவது அறிவை உணர்ந்தது) என்று பெயர் வந்தது.
# நிகம்போத் படித்துறை

## கண்ணோட்டம்

இந்திரப்பிரஸ்தத்தின் மன்னரான மூத்த பாண்டவ சகோதரர் இளவரசர் தருமனால் இந்தப் படித்துறை நிறுவப்பட்டதாக நம்பப்படுகிறது. தற்போது, இப்பகுதி தில்லியின் மிகப்பெரிய மற்றும் பரபரப்பான தகன மைதானத்தை உள்ளடக்கியுள்ளது. இங்கு இந்க்களுக்கு இறுதி சடங்குகள் மேற்கொள்ளப்படுகின்றன.  
சிவபெருமானுக்கு அர்ப்பணிக்கப்பட்ட நீலி சாத்ரி கோயில் ஒன்று நிறுவப்பட்டுள்ளது. இது சுவர்களின் நகரமான பழைய தில்லியில் முகலாயப் பேரரசு காலத்தில் போது கட்டப்பட்டது.
# தேத்திசுப் பெருங்கடல்

வை லோரேசியா, கோண்டுவானா என இரண்டு மீப்பெரும் கண்டங்களாகப் பிரிக்கத் தொடங்குகிறது.]]
**தேத்திசுப் பெருங்கடல்** (*Tethys Ocean*, கிரேக்கம்: Τηθύς Tēthús), **தேத்திசுக் கடல்** அல்லது **நியோ-தேத்திசு** (*Neo-Tethys*) என்பது மைய ஊழியின் பெரும்பகுதியின் போதும், தொடக்கக்கால புத்துயிர் ஊழியின் போதும் வரலாற்றுக்கு முந்தைய கடலாக இருந்தது. இது இன்றைய இந்தியப் பெருங்கடல், நடுநிலக் கடல், யூரேசிய உள்நாட்டுக் கடல் படுகைகளுக்கு (முக்கியமாக இன்றைய கருங்கடல், காசுப்பியன் கடலால் குறிப்பிடப்படுகிறது) முன்னோடியாக இருந்தது.  
தொடக்கக்கால மைய ஊழிக் காலத்தில், பாங்கேயா உடைந்ததால், தேத்திசுப் பெருங்கடல் பண்டைய கண்டங்களான கோண்டுவானா, லோரேசியா ஆகியவற்றிற்கிடையில் அமைந்துள்ள கடல் என வரையறுக்கப்பட்டது. கிரீத்தேசியக் காலத்தில் இந்திய, அத்திலாந்திக்குப் பெருங்கடல்கள் திறக்கப்பட்டு, அதே காலகட்டத்தில் இந்தக் கண்டங்கள் உடைந்த பிறகு, இது ஆப்பிரிக்கா, யூரேசியா, இந்தியா, ஆத்திரேலியா ஆகிய கண்டங்களின் எல்லையாக உள்ள கடல் என வரையறுக்கப்பட்டது. தொடக்க-மத்திய புத்துயிர் ஊழிக் காலத்தில், இந்திய, ஆப்பிரிக்க, ஆத்திரேலிய, அரேபிய புவித்தட்டுகள் வடக்கே நகர்ந்து யூரேசியப் புவித்தட்டுடன் மோதியது, இது கடலுக்கு புதிய எல்லைகளை உருவாக்கிய, இந்திய, நடுநிலக்கடல்ப் படுகைகளுக்கு இடையேயான நீரோட்டங்களின் ஓட்டத்திற்கு நிலத் தடையாக இருந்தது. ஆல்பைட் பெல்ட்டின் ஓரோஜெனிகள் ஆல்ப்சு, இமயமலை, சகுரோசு, காக்கசஸ் மலைத்தொடர் உட்பட்ட ஆல்பைட் திட்டின் மலை பிறப்புகள் போன்ற புவியியல் நிகழ்வுகள் அனைத்தும், அண்டார்ட்டிக்குப் பனிப்பாறையிலிருந்து கடல் மட்ட உயர்வு வீழ்ச்சியுடன், தேத்திசுப் பெருங்கடலை இந்தியப் பெருங்கடல், நடுநிலக்கடல் ,பராதேத்திசு எனத் துண்டாக்கியது. ஒலிகோசீன் காலத்தில் (34 மில்லியன் ஆண்டுகளுக்கு முன்பு) பரதேதிசு என்று அழைக்கப்படும் ஒரு பகுதி தனிமைப்படுத்தப்பட்டு, பிளியோசீன் (ஏறத்தாழ 5 மில்லியன் ஆண்டுகளுக்கு முன்பு) வரை நீடித்து, பெரும்பாலும் வற்றிப் போனது. ஐரோப்பா, மேற்கு ஆசியா ஆகியவற்றின் இன்றைய உள்நாட்டுக் கடல்களான கருங்கடல், காஸ்பியன் கடல் ஆகியவை பரதேத்திசுக் கடலின் எச்சங்களாகும்.
# ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

**ஆ. ப. ஜெ. அப்துல் கலாம் தொழில்நுட்ப பல்கலைக்கழகம்** அல்லது கேரள தொழில்நுட்ப பல்கலைக்கழகம் (*APJ Abdul Kalam Technological University* or *Kerala Technological University*) என்பது இந்தியா மாநிலமான கேரளாவின் தலைநகரான திருவனந்தபுரத்தை தலைமையிடமாகக் கொண்டு செயல்படும் ஒரு மாநில பொதுத்துறைத் தொழில்நுட்ப பல்கலைக்கழகமாகும். இந்தப் பல்கலைக்கழகம் இந்தியாவின் 11ஆவது குடியரசுத் தலைவர் மற்றும் இந்திய விண்வெளி விஞ்ஞானியுமான ஆ. ப. ஜெ. அப்துல் கலாம் நினைவாக 2015ஆம் ஆண்டு அன்று இப்பெயர் சூட்டப்பட்டுள்ளது. இப்பல்கலைக்கழகத்துடன் 170க்கும் மேற்பட்ட கல்லூரிகள் இணைவுப் பெற்றுள்ளன. இக்கல்லூரிகள் கேரளாவின் 14 மாவட்டங்களில் பரவியுள்ளன. இது ஒப்பீட்டளவில் புதிய மற்றும் சீர்திருத்தப்பட்ட தொழில்நுட்ப பல்கலைக்கழகமாகும்.
# ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## வரலாறு

கேரள தொழில்நுட்ப பல்கலைக்கழம், 21 மே 2014 அன்று ஓர் அரசாணை மூலம் கேரள அரசால் நிறுவப்பட்டது. அகில இந்திய தொழில்நுட்பக் கல்வி குழுமத்தின் முன்னாள் உறுப்பினர் செயலாளரான குஞ்செரியா பி. ஐசக், 1 செப்டம்பர் 2014 அன்று இப்பல்கலைக்கழகத்தின் முதல் துணைவேந்தராக நியமிக்கப்பட்டார், மேலும் முன்னாள் அகில இந்திய தொழில்நுட்பக் கல்வி இயக்குநரான எம். அப்துல் இரகுமான், முதல் சார்பு துணைவேந்தராக நியமிக்கப்பட்டார். இப்பல்கலைக்கழகத்தின் முதல் கல்வித் தொகுதிக்கான வகுப்புகள் 1 ஆகத்து 2015 அன்று தொடங்கியது.
# ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## இளநிலை தொழில்நுட்பவியல்

- தொழில்நுட்பம் (பி.டெக்)
- கட்டிடக்கலை
- வடிவமைப்பு
- தொழிற்கல்வி
- உணவக மேலாண்மையும் உணவாக்கத் தொழில்நுட்பமும்
# ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

## முதுநிலை தொழில்நுட்பவியல்

- தொழில்நுட்பம்
- கட்டிடக்கலை
- வணிக நிர்வாகவியல்
- கணினி பயன்பாடு
# பாடாங் ரோக்கோ கல்வெட்டு

**பாடாங் ரோக்கோ கல்வெட்டு** (ஆங்கிலம்: *Padang Roco Inscription* இந்தோனேசியம்: *Prasasti Padang Roco*) என்பது இந்தோனேசியா, மேற்கு சுமாத்திரா, தருமசிராயா மாநிலம், சித்தியூங் மாவட்டம், நாகரி சிகுந்தர், பாடாங் ரோக்கோ, பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்ட 1286-ஆம் ஆண்டு கல்வெட்டு ஆகும்.  
கல்வெட்டு கண்டுபிடிக்கப்பட்ட இடமான பாடாங் ரோக்கோ எனும் கிராமத்தின் பெயரில் இந்தக் கல்வெட்டிற்கும் பெயரிடப்பட்டது. பாடாங் ரோக்கோ என்பது உள்ளூர் மினாங்கபாவு மொழிப் பெயராகும். சிலைகளின் புலம் *(Field of Statues)* என்று பொருள்படும்.  
**பாடாங்** என்றால் வயல் என்று பொருள்; **ரோக்கோ** என்றால் இந்து-பௌத்த தெய்வங்களின் உருவமான அர்கா *(Arca)* அல்லது மூர்த்தி *(Murti)* பொருள்படும்.
# பாடாங் ரோக்கோ கல்வெட்டு

## விளக்கம்

இந்தக் கல்வெட்டு 1911-இல் பாடாங் ரோக்கோவில் உள்ள பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்டது. செவ்வக வடிவிலான கல்லில் நான்கு பக்கங்களிலும் கல்வெட்டு செதுக்கப்பட்டுள்ளது. இந்தக் கல்வெட்டு, அவலோகிதர் சிலையின் அடித்தளமாக உள்ளது.  
அவலோகிதர் சிலையின் பின்புறம் 1347 CE *(NBG 1911: 129, 20e)* தேதியிட்டு அமோகபாசா கல்வெட்டு என்று செதுக்கப்பட்டுள்ளது. இந்தக் கல்வெட்டு பண்டைய ஜாவானிய எழுத்துகளில் செதுக்கப்பட்டுள்ளது. கல்வெட்டில் இரண்டு மொழிகள் (பழைய மலாய் மொழி மற்றும் சமசுகிருதம்) *(Krom 1912, 1916; Moens 1924; dan Pitono 1966)* பயன்படுத்தப்பட்டுள்ளன.  
இன்று இந்தக் கல்வெட்டு ஜகார்த்தா இந்தோனேசியாவின் தேசிய அருங்காட்சியகத்தில் பாதுகாக்கப்பட்டுள்ளது. இந்தக் கல்வெட்டின் குறியீட்டு எண்கள்; அடித்தளத்திற்கான குறியீடு D.198-6468; அமோகபாசா சிலைக்கான குறியீடு D.198-6469.
# பாடாங் ரோக்கோ கல்வெட்டு

## தோற்றம்

இந்தக் கல்வெட்டு 1208 CE - 1286 CE என தேதியிடப்பட்டுள்ளது. அதே காலக்கட்டத்தில் ஜாவா தீவில் சிங்கசாரி இராச்சியம் மற்றும் சுமாத்திராவில் தருமசிராயாவின் மெலாயு இராச்சியம் ஆகியவை ஆட்சியில் இருந்துள்ளன.  
1208-ஆம் ஆண்டு, சிங்காசாரியின் மன்னர் கீர்த்தநகராவின் *(King Kertanegara of Singhasari)* கட்டளையின் கீழ், அமோகபாசா அவலோகிதர் சிலை பூமிஜாவாவிலிருந்து *(Bhumijawa)* (ஜாவா) சுவர்ணபூமிக்கு *(Suvarnabhumi)* (சுமாத்திரா) கொண்டு செல்லப்பட்டது என்று கல்வெட்டுகள் கூறுகின்றன.  
இந்தச் சிலை தருமசிராயாவில் அமைக்கப்படும். இந்தப் பரிசு சுவர்ணபூமி (சுமாத்திரா) மக்களை மகிழ்விக்கும்; குறிப்பாக அவர்களின் மன்னர் திரிபுவனராஜா மௌலிவர்மதேவாவை *(Tribhuwanaraja Mauliwarmmadewa)* மகிழ்விக்கும் என்று குறிக்கப்பட்டு உள்ளது.
# பாடாங் ரோக்கோ கல்வெட்டு

## ஆதித்யவர்மன்

1347-இல், ஆதித்தியவர்மன் *(Adityawarman)* பாடாங் ரோக்கொ சிலையை ரம்பகான் *(Rambahan)* எனும் இடத்திற்கு மாற்றினார். இந்த இடம் பாத்தாங்காரி ஆற்றின் பிறப்பிடமான லாங்சாட் ஆற்றுக்கு *(Langsat River)* அருகில் உள்ளது.  
சிலையின் பின்புறத்தில் ஆதித்தியவர்மன் மேலும் ஒரு கல்வெட்டையும் சேர்த்துள்ளார். இந்தக் கல்வெட்டு 1347 CE என தேதியிட்டு அமோகபாசா கல்வெட்டு *(Amoghapasa inscription)* என்று குறிப்பிடுகிறது. செவ்வக அடித்தள பாடாங் ரோக்கொ கல்வெட்டு இன்னும் பாடாங் ரோக்கொ பகுதியில் பாதுகாப்பாக உள்ளது.
# கேப்டன் துஷார் மகாஜன்

**கேப்டன் துஷார் மகாஜன்** (சௌர்யா சக்கரம்) (*Captain Tushar Mahajan*) (பிறப்பு:20 ஏப்ரல்1989 – 21 பிப்ரவரி 2016), இந்தியத் தரைப்படையின் ஒரு பிரிவான சிறப்புப் படையின் அதிகாரி ஆவார். 21 பிப்ரவரி 2016 அன்று ஜம்மு காஷ்மீர் மாநிலத்தின் புல்வாமா மாவட்டத்தில் ஒரு வீட்டில் பதுங்கி இருந்த லஷ்கர்-ஏ-தொய்பாவின் 3 தீவிரவாதிகளை எதிர்த்துப் போராடி வீழ்த்திய பிறகு கேப்டன் துஷார் மகாஜன் வீரமரணம் எய்தினார். மறைந்த கேப்டன் துஷார் மகாஜனின் வீரத்தைப் பாராட்டி இந்திய அரசு சௌர்யா சக்கரம் விருது வழங்கி பெருமை சேர்த்தது.
# கேப்டன் துஷார் மகாஜன்

## இளமை

ஜம்மு காஷ்மீர் மாநிலத்தின் உதம்பூர் மாவட்டத்தில் தேவ்ராஜ் குப்தா-ஆஷா குப்தா தம்பதியருக்கு 20 ஏப்ரல் 1989 அன்று துஷார் மகாஜன் பிறந்தார். மேனிலைப் பள்ளிக் கல்வி முடித்த துஷார் மகாஜன் தேசியப் பாதுகாப்புக் கழகத்தில் பயிற்சி பெற்று இந்தியத் தரைப்படையில் லெப்டினண்ட் அதிகாரியாக பணியில் சேர்ந்தார். பின்னர் சிறப்புப் படையின் அதிகாரியாக பதவி உயர்வு பெற்றார்.
# கேப்டன் துஷார் மகாஜன்

## விருதுகள்

- சௌர்யா சக்கரம்
# கேப்டன் துஷார் மகாஜன்

## மரபுரிமைப் பேறுகள்

இந்திய அரசு மற்றும் இந்திய இரயில்வே இணைந்து துஷார் மகாஜனுக்கு பெருமை சேர்க்கும் விதமாக உதம்பூர் தொடருந்து நிலையத்திற்கு 2023ஆம் ஆண்டில் **தியாகி கேப்டன் துஷார் மகாஜன் தொடருந்து நிலையம்** எனப்பெயரிட்டது.
# கேப்டன் துஷார் மகாஜன்

## இதனையும் காண்க

- 2003 புல்வாமா படுகொலைகள்
- தியாகி கேப்டன் துஷார் மகாஜன் தொடருந்து நிலையம் (பழைய பெயர் உதம்பூர் தொடருந்து நிலையம்)
# தியாகி கேப்டன் துஷார் மகாஜன் தொடருந்து நிலையம்

**தியாகி கேப்டன் துஷார் மகாஜன் தொடருந்து நிலையம்** (*Martyr Captain Tushar Mahajan Udhampur railway station*) (முன்னர் உதம்பூர் தொடருந்து நிலையம்), இந்தியாவின் சம்மு காசுமீர் (ஒன்றியப் பகுதி)யில் உள்ள உதம்பூர் நகரத்தில் அமைந்துள்ளது.கடல் மட்டத்திலிருந்து உயரத்தில் அமைந்த இந்த இரயில் நிலையம் வடக்கு மண்டலத்தின் ஃபிரோஸ்பூர் இரயில்வே கோட்டத்தில் உள்ளது. இந்நிலையம் 2005ஆம் ஆண்டில் நிறுவப்பட்டது. இந்நிலையம் 3 நடைமேடைகள் கொண்டது.  
கேப்டன் துஷார் மகாஜன் நினைவாக, செப்டம்பர் 2023ஆம் ஆண்டில் உதம்பூர் தொடருந்து நிலையத்தின் பெயரை *தியாகி கேப்டன் துஷார் மகாஜன் உதம்பூர் தொடருந்து நிலையம்* எனப்பெயர் மாற்றப்பட்டது.
# தியாகி கேப்டன் துஷார் மகாஜன் தொடருந்து நிலையம்

## தொடருந்துகள்

தியாகி கேப்டன் துஷார் மகாஜன் உதம்பூர் தொடருந்து நிலையத்தில் நின்று செல்லும் தொடருந்துகளில் சில:  
- உதம்பூர்-பவநகர் விரைவு வண்டி
- உதம்பூர்- பிரயாக்ராஜ் அதிவிரைவு வண்டி
- உதம்பூர்-கோட்டா வாராந்திர விரைவு வண்டி
- தில்லி சராய் ரோகில்லா-உதம்பூர் அதிவிரைவு குளிர்சாதன வண்டி
- உதம்பூர்-ஜம்மு தாவி பயணியர் வண்டி
- உதம்பூர்- ஜம்மு தாவி DEMU வண்டி
- உதம்பூர் - பதான்கோட் DEMU வண்டி
- கட்ரா- புது தில்லி (வந்தே பாரத் விரைவுவண்டி)
- தில்லி சப்தர்ஜங்- உதம்பூர் விரைவு வண்டி
- ரிஷிகேஷ் - கட்ரா ஹேம்குண்ட் விரைவு வண்டி
- ஜம்மு தாவி-துர்க் அதிவிரைவு வண்டி
# தியாகி கேப்டன் துஷார் மகாஜன் தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# தர்மப்பிரிய திசாநாயக்க

**தர்மப்பிரிய திசாநாயக்க** ஓர் இலங்கை அரசியல்வாதி ஆவார். தேசிய மக்கள் சக்தி உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஒரு தொழிலதிபரான இவர் குருணாகல் மாவட்டத்தின் முன்னாள் உள்ளூராட்சி மன்ற உறுப்பினராவார்.
# தர்மப்பிரிய திசாநாயக்க

## தேர்தல் வரலாறு

**தர்மப்பிரிய திசாநாயக்கவின் தேர்தல் வரலாறு**  
| 2024 நாடாளுமன்றம் | குருணாகல் மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# அமோகபாசா கல்வெட்டு

என்று அழைக்கப்படுகிறது.]]  
**அமோகபாசா கல்வெட்டு** (ஆங்கிலம்: *Amoghapasa Inscription* இந்தோனேசியம்: *Prasasti Amoghapasa*) என்பது பாடாங் ரோக்கோ கல்வெட்டின் *(Padang Roco Inscription)* மேல்பகுதியில் உள்ள அமோகபாசா சிலையின் *(Pāduka Amoghapāśa; Avalokiteśvara)* பின்புறத்தில் எழுத்து வடிவங்களில் உள்ள கல்வெட்டு ஆகும்.  
1347-ஆம் ஆண்டில், ஆதித்தியவர்மன், பாடாங் ரோக்கோ கல்வெட்டின் அமோகபாசா சிலையின் பின்புறத்தில் இந்தக் கல்வெட்டைச் சேர்த்தார் அந்தச் சிலை தன்னை சித்தரிப்பதாக ஆதித்தியவர்மன் அறிவித்தார்.  
இன்று இந்தக் கல்வெட்டு, ஜகார்த்தாவில் உள்ள இந்தோனேசியாவின் தேசிய அருங்காட்சியகத்தில் உள்ளது.
# அமோகபாசா கல்வெட்டு

## பாடாங் ரோக்கோ கல்வெட்டு

பாடாங் ரோக்கோ கல்வெட்டு என்பது 1286-ஆம் ஆண்டு, இந்தோனேசியா, மேற்கு சுமாத்திரா, தருமசிராயா மாநிலம், சித்தியூங் மாவட்டம், நாகரி சிகுந்தர், பாடாங் ரோக்கோ, பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்ட கல்வெட்டு ஆகும்.  
இந்தக் கல்வெட்டு, அவலோகிதர் சிலையின் அடித்தளமாக உள்ளது.  
அமோகபாசா கல்வெட்டின் பின்புறம் (D.198-6469) எனும் குறியீடு செதுக்கப்பட்டுள்ளது.
# கோட்டை-I

**கோட்டை-I** (*Kottayi-I*) என்பது இந்தியாவின் கேரள மாநிலத்தில் பாலக்காடு மாவட்டத்தில் உள்ள ஒரு சிற்றூராகும். கோட்டை-I மற்றும் கோட்டை-II ஆகியன கோட்டை கிராம ஊராட்சியின் கீழ் வருகின்றன.
# கோட்டை-I

## மக்கள்வகைப்பாடு

இந்திய மக்கள் தொகை கணக்கெடுப்பின் படி, கோட்டை-I கிராமத்தின் மொத்த மக்கள் தொகை 12,161 ஆகும். இதில் ஆண்கள் 5,969 பேரும், பெண்கள் 6,192 பேரும் உள்ளனர்.
# கோட்டை-II

**கோட்டை-II** (*Kottayi-II*) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும் . கோட்டை-II மற்றும் கோட்டை-I ஆகியவை கோட்டை கிராம ஊராட்சியின் கீழ் வருகின்றன.
# கோட்டை-II

## மக்கள்வகைப்பாடு

இந்திய மக்கள் தொகை கணக்கெடுப்பின் படி, கோட்டை-II கிராமத்தின் மொத்த மக்கள் தொகை 8,831 ஆகும். இதில் 4,214 பேர் ஆண்களும், 4,617 பேர் பெண்களும் உள்ளனர்.
# கோட்டோப்பாடம், மண்ணார்க்காடு

**கோட்டோப்பாடம்-I** (*Kottoppadam-I*) என்பது இந்தியாவின் கேரள மாநிலத்தில் பாலக்காடு மாவட்டத்தில் உள்ள ஒரு சிற்றூராகும். கோட்டோப்பாடம்-I, கோட்டோப்பாடம்-II, கோட்டோப்பாடம்-III ஆகியவை கோட்டோப்பாடம் கிராம ஊராட்சி நிர்வாகத்தின் கீழ் வருகின்றன.
# கோட்டோப்பாடம், மண்ணார்க்காடு

## மக்கள்வகைப்பாடு

கோட்டோப்பாடம். I: 12,936 கோட்டோப்பாடம். II: 13,295 கோட்டோப்பாடம். III: 12,517 ஆகிய பகுதிகளின் மொத்த மக்கள் தொகை: 38,748 ஆகும்.
# கோட்டோப்பாடம், மண்ணார்க்காடு

## முக்கியமான அடையாளங்கள்

- அரியூர் தோட்
- அரசு பள்ளி, பீமநாடு
# கோட்டோப்பாடம், மண்ணார்க்காடு

## அருகில் உள்ள கிராமங்கள்

- வெங்கா
- பீமநாடு
- ஏபிரோடு
- அரியூர்
- ஆரியம்பாவு
- கொம்பம்
- கொடக்காடு
- அம்பழக்கோடு
- கண்டமங்கலம்
- கச்சேரிபரம்பு
- திருவிழாக்குன்னு
- கஞ்சிரம் குன்னே
# செலீனியம் சேர்மங்கள்

**செலீனியம் சேர்மங்கள்** (*Selenium compounds*) என்பவை செலீனியம் தனிமத்தைக் கொண்டிருக்கும் அனைத்துச் சேர்மங்களையும் குறிக்கும். இந்த சேர்மங்களில், செலீனியம் பல்வேறு ஆக்சிசனேற்ற நிலைகளில் காணப்படுகிறது. இவற்றில் மிகவும் பொதுவானவை −2, +4 மற்றும் +6என்ற ஆக்சிசனேற்ற நிலை சேர்மங்களாகும். செலீனியம் சேர்மங்கள் இயற்கையில் பல்வேறு கனிமங்களின் வடிவத்தில் உள்ளன. கிளாசுதாலைட்டு, குவானாயூவாடைட்டு, டைமானைட்டு, குரூக்கிசைட்டு போன்றவை எடுத்துக்காட்டுகளாகும். மேலும் பைரைட்டு மற்றும் சால்கோபைரைட்டு போன்ற சல்பைடு தாதுக்களுடன் இணைந்தும் இவை காணப்படுகின்றன. பல பாலூட்டிகளுக்கு, செலீனியம் சேர்மங்கள் அவசியமானவையாகும். உதாரணமாக, செலீனோமெத்தியோனின் மற்றும் செலீனோசிசுட்டின் ஆகியவை மனித உடலில் இருக்கும் செலீனியம் கொண்ட அமினோ அமிலங்களாகும். செலீனோமெத்தியோனின் செலீனோபுரோட்டீன்களின் தொகுப்பில் பங்கேற்கிறது. செலீனோசிசுட்டீனின் குறைப்பு மின்னழுத்தமும் (5.47) என்ற காடித்தன்மை மதிப்பும் சிசுட்டீனை விட குறைவாக உள்ளன. இதனால் சில புரதங்கள் ஆக்சிசனேற்ற செயல்பாட்டைக் கொண்டுள்ளன. செலீனியம் சேர்மங்கள் குறைக்கடத்திகள், கண்ணாடி மற்றும் பீங்கான் தொழிற்சாலைகள், மருத்துவம், உலோகம் மற்றும் பிற துறைகளில் முக்கியமான பயன்பாடுகளைக் கொண்டுள்ளன.
# செலீனியம் சேர்மங்கள்

## சால்கோசன் சேர்மங்கள்

செலீனியம் இரண்டு ஆக்சைடுகளை உருவாக்குகிறது: செலீனியம் டை ஆக்சைடு (SeO<sub>2</sub>), செலீனியம் மூவாக்சைடு (SeO<sub>3</sub>) என்பன இவ்விரண்டு ஆக்சைடுகளாகும். செலீனியம் டையாக்சைடு ஆக்சிசனுடன் தனிம செலீனியத்தின் வினையால் உருவாகிறது.  
:Se<sub>8</sub> + 8O<sub>2</sub> -> 8SeO<sub>2</sub>  
இது ஒரு பலபடிசார் திடப்பொருளாகும். வாயு கட்டத்தில் SeO<sub>2</sub> ஒரும மூலக்கூறுகளை உருவாக்குகிறது. தண்ணீரில் கரைந்து செலீனசு அமிலத்தை (H<sub>2</sub>SeO<sub>3</sub>) உருவாக்குகிறது. நைட்ரிக் அமிலத்துடன் தனிம செலீனியத்தைச் சேர்த்து ஆக்சிசனேற்றம் செய்வதன் மூலமும் செலீனசு அமிலத்தை நேரடியாக உருவாக்கலாம்:  
:3 Se + 4 HNO<sub>3</sub> + H<sub>2</sub>O -> 3 H<sub>2</sub>SeO<sub>3</sub> + 4 NO
நிலையான மூவாக்சைடை உருவாக்கும் கந்தகத்தைப் போலன்றி, செலீனியம் டிரையாக்சைடு வெப்ப இயக்கவியல் ரீதியாக நிலைப்புத்தன்மை அற்றதாகும். 185 °செல்சியசு வெப்பநிலைக்கு மேல் டை ஆக்சைடாக இது சிதைகிறது செலீனியம் புளோரினுடன் வினைபுரிந்து செலீனியம் அறுபுளோரைடை உருவாக்குகிறது:  
:Se<sub>8</sub> + 24 F<sub>2</sub> -> 8 SeF<sub>6</sub>  
இதன் கந்தகத்தின் இணைப்பொருளுடன் (கந்தக அறுபுளோரைடு) ஒப்பிடுகையில், செலீனியம் அறுபுளோரைடு (SeF<sub>6</sub>) அதிக வினைத்திறன் கொண்டதாகும். நச்சாக நுரையீரலை எரிச்சலூட்டும் தன்மை கொண்டுள்ளது. சில செலீனியம் ஆக்சி ஆலைடுகள் செலீனியம் ஆக்சி புளோரைடு (SeOF<sub>2</sub>) மற்றும் செலீனியம் ஆக்சிகுளோரைடு (SeOCl<sub>2</sub>) ஆகியவை சிறப்பு கரைப்பான்களாகப் பயன்படுத்தப்படுகின்றன. செலீனியம் டெட்ராகுளோரைடுடன் ]]. சேர்மத்தைச் சேர்த்து வினைபுரியச் செய்து டெட்ராசெலீனியம் டெட்ராநைத்திரைடை தயாரிக்கலாம்.  
செலீனியம், சயனைடுகளுடன் வினைபுரிந்து செலீனோசயனைடுகளைக் கொடுக்கும்.:
# சிக்கிம் மக்களவைத் தொகுதி

**சிக்கிம் மக்களவை தொகுதி** என்பது சிக்கிம் மாநிலத்தின் முழு பகுதியையும் உள்ளடக்கிய இந்திய நாடாளுமன்ற மக்களவைத் தொகுதி ஆகும்.  
சிக்கிம் 1975இல் இந்திய ஒன்றியத்தில் இணைந்த பிறகு 1977இல் முதல் பொதுத் தேர்தல் நடைபெற்றது. இதன் முதல் நாடாளுமன்ற உறுப்பினர் இந்திய தேசிய காங்கிரசு கட்சியினைச் சேர்ந்த சத்ரா பகதூர் சேத்ரி ஆவார். இவர் போட்டியின்றி தேர்ந்தெடுக்கப்பட்டார். தற்போதைய நாடாளுமன்ற உறுப்பினர் சிக்கிம் கிராந்திக்காரி மோர்ச்சா கட்சியினைச் சார்ந்த இந்திரா ஹங் சுப்பா ஆவார். இவர் 2019 முதல் இந்த தொகுதியை பிரதிநிதித்துவப்படுத்துகிறார். இவர் 2024-இல் மீண்டும் தேர்ந்தெடுக்கப்பட்டார்.
# சிக்கிம் மக்களவைத் தொகுதி

## சட்டசபை பிரிவுகள்

சிக்கிம் மாநிலத்தில் ஒரே ஒரு மக்களவைத் தொகுதியாக இது இருப்பதால், மாநிலத்தின் அனைத்து (32) சட்டமன்றத் தொகுதிகளையும் இது உள்ளடக்கியது.
# சிக்கிம் மக்களவைத் தொகுதி

## நாடாளுமன்ற உறுப்பினர்கள்

| 1977 | சத்ரா பகதூர் சேத்ரி | இந்திய தேசிய காங்கிரசு |
| --- | --- | --- |
| 1980 | பகல் மான் சுப்பா | சிக்கிம் ஜனதா பரிசத் |
| 1984 | நர் பகதூர் பண்டாரி | சுயேச்சை |
| 1985^ | தில் குமாரி பண்டாரி | சிக்கிம் சங்கராம் பரிசத் |
| 1989 | நந்து தாபா |  |
| 1991 | தில் குமாரி பண்டாரி |  |
| 1996 | பீம் பிரசாத் தாகல் | சிக்கிம் சனநாயக முன்னணி |
| 1998 |  |  |
| 1999 |  |  |
| 2004 | நகுல் தாஸ் ராய் |  |
| 2009 | பிரேம் தாஸ் ராய் |  |
| 2014 |  |  |
| 2019 | இந்திர ஹங் சுப்பா | சிக்கிம் கிராந்திகாரி மோர்ச்சா |
| 2024 |  |  |
^ இடைத்தேர்தல்
# சிக்கிம் மக்களவைத் தொகுதி

## தேர்தல் முடிவுகள்

### 20ஆம் நூற்றாண்டு

#### பொதுத் தேர்தல் 1977

சிக்கிம் இந்தியாவுடன் இணைந்த பிறகு நடந்த முதல் தேர்தலில், இந்திய தேசிய காங்கிரசு வேட்பாளர் சத்ரா பகதூர் சேத்ரி போட்டியின்றி தேர்ந்தெடுக்கப்பட்டார்.
# இந்தோனேசிய நிலப் பகுதிகள்

**இந்தோனேசிய நிலப் பகுதிகள்** அல்லது **இந்தோனேசிய ஆட்சிப் பகுதிகள்** (ஆங்கிலம்: *Regions of Indonesia* இந்தோனேசியம்: *Wilayah di Indonesia*) என்பது இந்தோனேசியாவின் நிலப் **பகுதிகள்** அல்லது நிலப் **பிராந்தியங்கள்** அல்லது நில **வட்டாரங்கள்** ஆகியவற்றைக் குறிப்பிடுவதாகும்.  
இந்தோனேசியாவின் நிர்வாக மண்டலங்கள் பல பகுதிகளாக மத்திய அரசாங்கத்தால் பிரிக்கப்பட்டு; சட்டம் அல்லது ஒழுங்குமுறைகளின் அடிப்படையில் வரையறுக்கப்பட்டுள்ளன. அந்த வகையில்
இந்தோனேசியாவின் நிலப் பகுதிகள், ஏழு புவியியல் கூறுகளாகப் பிரிக்கப்பட்டுள்ளன.
# இந்தோனேசிய நிலப் பகுதிகள்

## புவியியல் அலகுகள்

'''  
**ISO 3166-2:ID**-இன் படி, இந்தோனேசியா ஏழு புவியியல் அலகுகளாகப் பிரிக்கப்பட்டுள்ளது, ஒவ்வோர் அலகும் பெரிய தீவுகள் அல்லது ஒரு தீவுக் குழுவைக் கொண்டுள்ளது. அந்தப் புவியியல் அலகுகள் பின்வருமாறு:
# இந்தோனேசிய நிலப் பகுதிகள்

## பிரிவுகள்

| குறியீடு | புவியியல் அலகு | பெரும் மாநிலங்கள் | மக்கள் தொகை
(2023) | பெரிய நகரம் | உயர்ந்த நிலம் |
| --- | --- | --- | --- | --- | --- |
| சுமாத்திரா | அச்சே, பாங்கா பெலித்தோங் தீவுகள், பெங்கூலு, ஜாம்பி பிரிவு, லாம்புங், வடக்கு சுமாத்திரா, ரியாவு, இரியாவு தீவுகள், தெற்கு சுமாத்திரா மாகாணம், மேற்கு சுமாத்திரா | 60,756,400 | மேடான் | கெரிஞ்சி மலை
3,805 மீ (12484 அடி) |  |
| சாவகம் (தீவு) | பண்டென் மாகாணம், நடுச் சாவகம், கிழக்கு சாவகம், ஜகார்த்தா, யோகியாக்கார்த்தா சிறப்புப் பகுதி, மேற்கு சாவகம் | 155,645,500 | ஜகார்த்தா | செமேறு மலை
3,678 மீ (12067 அடி) |  |
| கலிமந்தான் | மத்திய கலிமந்தான், கிழக்கு கலிமந்தான், வடக்கு கலிமந்தான், தெற்கு கலிமந்தான், மேற்கு கலிமந்தான் | 17,259,000 | சமாரிண்டா | புக்கிட் ராயா மலை
2,278 மீ (7,474 அடி) |  |
| சிறு சுண்டா தீவுகள் | பாலி, மேற்கு நுசா தெங்காரா, கிழக்கு நுசா தெங்காரா | 15,533,700 | தென்பசார் | ரிஞ்சனி மலை
3,726 மீ (12,224 அடி) |  |
| சுலாவெசி | மத்திய சுலாவெசி, கோருந்தாலோ, வடக்கு சுலாவெசி, தெற்கு சுலாவெசி, தென்கிழக்கு சுலாவெசி, மேற்கு சுலாவெசி | 20,573,900 | மக்காசார் | இலத்திமோஜோங் மலை
3,478 மீ (11,411 அடி) |  |
| மலுக்கு தீவுகள் | மலுக்கு மாகாணம் வடக்கு மலுக்கு மாகாணம் | 3,401,600 | அம்போன் | பினாயா மலை
3,027 மீ (9,931 அடி) |  |
| மேற்கு நியூ கினி | மத்திய பாப்புவா, பாப்புவா உயர்நிலம், பாப்புவா பிரிவு, தெற்கு பாபுவா, தென்மேற்கு பாப்புவா, மேற்கு பாப்புவா (மாகாணம்) | 5,670,000 | ஜெயபுரா | புன்சாக் ஜெயா
4,884 மீ (16,024 அடி) | } |
# இந்தோனேசிய நிலப் பகுதிகள்

## கிழக்கு இந்தோனேசியா; மேற்கு இந்தோனேசியா

### டச்சு ஆட்சி

டச்சு காலனித்துவ ஆட்சியின் கடைசிக் கட்டங்களில், ஜாவா மற்றும் கலிமந்தானுக்கு கிழக்கே உள்ள பகுதி பெரும் கிழக்கு என்றும் பின்னர் கிழக்கு இந்தோனேசியா என்றும் அறியப்பட்டது. 24 டிசம்பர் 1946 இல், அதே பகுதியை உள்ளடக்கிய கிழக்கு இந்தோனேசியா மாநிலம் மேற்கு நியூ கினி தவிர) உருவாக்கப்பட்டது.  
இது இந்தோனேசியாவின் ஐக்கிய மாநிலங்களின் ஓர் அங்கமாக இருந்தது, மேலும் 17 ஆகத்து 1950-இல் இந்தோனேசியாவின் ஒற்றையாட்சிக் குடியரசில் கலைக்கப்பட்டது.
# இந்தோனேசிய நிலப் பகுதிகள்

## கிழக்கு இந்தோனேசியா; மேற்கு இந்தோனேசியா

### கிழக்கு இந்தோனேசியாவின் 17 பிரிவுகள்

தற்போது, கிழக்கு இந்தோனேசியா 17 பிரிவுகளைக் கொண்டுள்ளது: பாலி, கிழக்கு நூசா தெங்காரா, மேற்கு நூசா தெங்காரா, மத்திய சுலாவெசி, கோரோந்தாலோ, வடக்கு சுலாவெசி, தெற்கு சுலாவெசி, தென்கிழக்கு சுலாவெசி, மேற்கு சுலாவெசி, மலுக்கு மாகாணம், வடக்கு மலுக்கு மாகாணம், மத்திய பாப்புவா, உயர்நில பாப்புவா, பாப்புவா பிரிவு, தெற்கு பாப்புவா, தென்மேற்கு பாப்புவா, மேற்கு பாப்புவா (மாகாணம்).  
மற்ற 21 பிரிவுகளை உள்ளடக்கிய பிராந்தியம் சுமாத்திரா, சாவகம் (தீவு), கலிமந்தான் என அறியப்படும் மேற்கு இந்தோனேசியா.
# இந்தோனேசிய நிலப் பகுதிகள்

## வளர்ச்சிப் பகுதிகள்

தேசிய வளர்ச்சித் திட்டமிடல் நிறுவனத்தின் புள்ளிவிவரங்களின் படி, இந்தோனேசியா நான்கு முக்கிய வளர்ச்சிப் பகுதிகளாகப் பிரிக்கப்பட்டுள்ளது, ஒவ்வொன்றும் மேடான், ஜகார்த்தா, சுராபாயா, மக்காசார் ஆகிய முக்கிய நகரங்களால் வழிநடத்தப்படுகின்றன, .  
| முக்கிய வளர்ச்சிப் பகுதி | மத்திய நகரம் | வளர்ச்சி மண்டலம் | பெரும் மாநிலங்கள் |
| --- | --- | --- | --- |
| முக்கிய வளர்ச்சிப் பகுதி A | மேடான் | வளர்ச்சிப் பகுதி I | அச்சே வடக்கு சுமாத்திரா |
| வளர்ச்சிப் பகுதி II | ரியாவு, இரியாவு தீவுகள், மேற்கு சுமாத்திரா |  |  |
| முக்கிய வளர்ச்சிப் பகுதி B | ஜகார்த்தா | வளர்ச்சிப் பகுதி III | பாங்கா பெலித்தோங் தீவுகள், பெங்கூலு, ஜாம்பி பிரிவு, தெற்கு சுமாத்திரா மாகாணம் |
| வளர்ச்சிப் பகுதி IV | லாம்புங், பண்டென் மாகாணம், நடுச் சாவகம், ஜகார்த்தா, யோகியாக்கார்த்தா சிறப்புப் பகுதி, மேற்கு சாவகம் |  |  |
| வளர்ச்சிப் பகுதி V | மேற்கு கலிமந்தான் |  |  |
| முக்கிய வளர்ச்சிப் பகுதி C | சுராபாயா | வளர்ச்சிப் பகுதி VI | கிழக்கு சாவகம் பாலி |
| வளர்ச்சிப் பகுதி VII | மத்திய கலிமந்தான், கிழக்கு கலிமந்தான், வடக்கு கலிமந்தான், தெற்கு கலிமந்தான் |  |  |
| முக்கிய வளர்ச்சிப் பகுதி D | மக்காசார் | கிழக்கு நூசா தெங்காரா, மேற்கு நூசா தெங்காரா, தெற்கு சுலாவெசி, தென்கிழக்கு சுலாவெசி, மேற்கு சுலாவெசி |  |
| வளர்ச்சிப் பகுதி IX | மத்திய சுலாவெசி, கோரோந்தாலோ, வடக்கு சுலாவெசி |  |  |
| வளர்ச்சிப் பகுதி X | மலுக்கு மாகாணம், வடக்கு மலுக்கு மாகாணம், மத்திய பாப்புவா, பாப்புவா உயர்நிலம், பாப்புவா பிரிவு, தெற்கு பாபுவா,, தென்மேற்கு பாப்புவா, மேற்கு பாப்புவா (மாகாணம்) | } |  |
# யூகரிடா

**யூகரிடா** (*Eucarida*) என்பது *மலகோசுடிரக்கா* வகுப்பின் பெரும் வரிசை ஆகும். இதில் பத்துகாலிகள், கிரில், *அங்கசுடிடோன்டிடா* வரிசையினைச் சேர்ந்த உயிரிகள் உள்ளன. இவை அனைத்தும் மார்பக பிரிவுகளை இணைக்கும் மேலோடு, காம்பில் தாங்கிய கண்கள் உள்ளிட்ட சிறப்புப் பண்களைக் கொண்டுள்ளன.
# யூகரிடா

## வரிசைகள்

யூகரிடா பின்வரும் மூன்று வரிசைகளை உள்ளடக்கிய ஒரு மாறுபட்ட, ஏராளமான சிற்றினங்களைக் கொண்ட குழுவாகும்.
# யூகரிடா

## வரிசைகள்

### யூபௌசியேசியா

யூபௌசியேசியாவினைச் சேர்ந்த சிற்றினங்கள் பொதுவாக கிரில் என்று அழைக்கப்படுகின்றன. இவை அனைத்தும் கடல் இறால் போன்றவை. இவற்றின் நீந்துக் கால்கள் (வயிற்று இணைப்புகள்) இவை நீச்சல் வீரர்களாகச் செயல்பட உதவுகின்றன. இவை பெரும்பாலும் மிதவைவாழிகளை உணவாகக் கொள்கின்றன. இந்தக் குழுவில் 90 சிற்றினங்கள் உள்ளன. இவற்றில் அந்தாட்டிக்கா கிரில் *யூப்கொளசியா சூப்பர்பா* உயிர்த்திரள் 500 மில்லியன் டன் என்று மதிப்பிடப்பட்டுள்ளது.
# யூகரிடா

## வரிசைகள்

### பத்துக்காலிகள்

பத்துக்காலிகள் எனும் *டெக்கபோடா* என்பது 15,000 சிற்றினங்களைக் கொண்ட ஒரு குழுவாகும். இதில் 5 இணை மார்பகக் கால்களும் செதில்களை உள்ளடக்கிய நன்கு வளர்ந்த மேலோடும் உள்ளது. இவற்றில் நண்டு, இறால், சிங்கிஇறால்கள் போன்ற உயிரிகள் அடங்கும். பத்துக்காலிகளின் செவுள் கட்டமைப்பின் அடிப்படையில் டென்ட்ரோபிரான்சியாட்டா (இறால்) மற்றும் பிளியோசைமாட்டா என இரண்டு துணைப்பிரிவுகளாகப் பிரிக்கப்பட்டுள்ளன. மேலும் இவை *கரிடியா* (இறால்), *இசுடெனோபோடைடா* (சண்டையிடும் இறால்), *அனோமுரா*, *பிராச்சியுரா* (நண்டு) போன்ற பல உட்பிரிவுகளாகப் பிரிக்கப்படுகின்றன.
# யூகரிடா

## வரிசைகள்

### அங்கசுடிடொன்டிடா

அங்கசுடிடொன்டிடே என்ற ஒரே ஒரு குடும்பத்தைக் கொண்ட ஓர் அழிந்துபோன வரிசையும் உள்ளது. இது *அங்கசுடிடோன்டசு,* *சிராமிடோன்டசு* ஆகிய இரண்டு பேரினங்களைக் கொண்டுள்ளது. இவை முதலில் *யூரிப்டெரிட்களாக* கருதப்பட்டன. ஆனால் பின்னர் பத்துக்காலிகளுடனா இவற்றின் சாத்தியமான உறவு நிறுவப்பட்டது.
# யூகரிடா

## தொகுதிவரலாறு

மலகோசிட்ராகாவின் தொகுதி வரலாறு குறித்து விவாதத்திற்குரியது. குறிப்பாக, யூகாரிடாவின் ஒற்றைத்தொகுதி மரபு உயிரினத் தோற்றம் கேள்விக்குள்ளாகியுள்ளது.  
- **ஒற்றைத் தொகுதி மரபு உயிரினத் தோற்றம்:** யூகாரிடா உயிரிக்குழு பெராகரிடா உட்கோடாகவோ, மலகோசிட்ராகா அல்லது மைசிடா (பலதொகுதி மரபு உயிரினத் தோற்ற சைசோபோடா) உட்கோடாக உள்ளது.
- **பலதொகுதி மரபு உயிரினத் தோற்றம்:** சில வகைப்பாடியலாளர்கள் யூகாரிடாவை பெராகரிடாவுடன் இணைந்த ஒரு உட்கோட்டினை முன்மொழிந்துள்ளனர்.
- **பலதொகுதி மரபு உயிரினத் தோற்றம்:** சிலர் யூஃபௌசியாசியாவை மைசிடாவுடன் குழுவாகக் கொண்டு சைசோபோடா, அல்லது யூஃபௌசியேசியாவை காப்லோகாரிடாவுடன் பத்துக்காலி அடித்தளத்துடன் பெராகரிடாவை உருவாக்கியுள்ளனர்.
# பட்காம் தொடருந்து நிலையம்

**பட்காம் தொடருந்து நிலையம்** (*Budgam Railway Station*) (நிலையக் குறியீடு:BDGM) இந்தியாவின் , சம்மு காசுமீர் (ஒன்றியப் பகுதி)யில் உள்ள பட்காம் நகரத்தில், ஜம்மு-பாரமுல்லா இருப்புப் பாதையில் அமைந்துள்ளது. இந்நிலையம் பட்காம் நகரத்திலிருந்து 2.5 கிலோ மீட்டர் தொலைவிலும்; சிறிநகர் லால் சௌக்கிலிருந்து 9 கிலோ மீட்டர் தொலைவிலும் உள்ளது. இந்நிலையம் கடல் மட்டதிலிருந்து 1588 மீட்டர் உயரத்தில் பிர் பாஞ்சல் மலைத்தொடரில் உள்ளது.
# பட்காம் தொடருந்து நிலையம்

## தொடருந்துகள்

பட்காமிலிருந்து வடக்கே பாரமுல்லா மற்றும் தெற்கே பனிஹால் வரை நாள்தோறும் பயணியர் வண்டிகள் இயக்கப்படுகிறது.
# பட்காம் தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பனிஹால் தொடருந்து நிலையம்

**பனிஹால் தொடருந்து நிலையம்** (**Banihal railway station**) (நிலையக் குறியீடு: **BAHL**), இந்தியாவின் சம்மு காசுமீர் (ஒன்றியப் பகுதி)யின் இராம்பன் மாவட்டத்திலுள்ள பனிஹால் எனுமிடத்தில்,
பிர் பாஞ்சல் மலைத்தொடரில் 1702 மீட்டர் உயரத்தில் அமைந்துள்ளது. இந்நிலையம் 26 சூன் 2013 அன்று பயணியர் சேவைக்குத் திறக்கப்பட்டது. இது ஜம்மு-பாரமுல்லா இருப்புப் பாதையில் அமைந்துள்ளது. இந்நிலையத்திலிருந்து செல்லும் தொடருந்துகள், பிர் பாஞ்சல் மலைத்தொடரில் அமைந்த பானிகால் கணவாய் வழியாக 17.8 கிலோ மீட்டர் தொலைவில் உள்ள அனந்தநாக் மாவட்டத்தின் காசிகுண்ட் நகரத்தை 12 நிமிடங்களில் கடக்கிறது.
# பனிஹால் தொடருந்து நிலையம்

## தொடருந்து சேவைகள்

3 நடைமேடைகள் கொண்ட பனிஹால் தொடருந்து நிலையத்திலிருந்து நாள்தோறும் 10 பயணியர் வண்டிகள் இயக்கப்படுகிறது.
# பனிஹால் தொடருந்து நிலையம்

## இதனையும் காண்க

- பனிஹால்-காசிகுண்ட் சுரங்கச்சாலை
- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பேலியோமாட்டியா

**பேலியோமாட்டியா** (*Paleomattea*) என்பது அழிந்துபோன இறால் பேரினமாகும். இதில் ஒற்றைச் சிற்றினமான *பேலியோமாட்டியா டெலிசியோசா* இருந்தது. இந்தச் சிற்றினம் ராக்கோலெபிசு மீனின் வயிற்று உள்ளடக்கங்களிலிருந்து மட்டுமே அறியப்பட்டது. இதன் குறிப்பிட்ட சிற்றினப் பெயரான *டெலிசியோசா* சுவையான எனப் பொருள்படும் *deliciosa*லிருந்து பெறப்பட்டது. இதன் பேரினப் பெயரின் பகுதியான மாட்டியா *mattea*) என்றால் "சுவையான" என்று பொருள்.
# சேஜு ஏர் பறப்பு 2216

**சேஜு ஏர் பறப்பு 2216** (*Jeju Air Flight 2216*) என்பது தாய்லாந்தின் பாங்காக் அருகே உள்ள சுவர்ணபூமி வானூர்தி நிலையத்திலிருந்து தென் கொரியாவின் முவான் கவுண்டியில் உள்ள முவான் பன்னாட்டு வானூர்தி நிலையத்திற்குத் திட்டமிடப்பட்ட பன்னாட்டு பயணிகள் வானூர்தியாகும். டிசம்பர் 29, 2024 அன்று, போயிங் 737- 800 பயணிகள் வானூர்தி முவான் பன்னாட்டு வானூர்தி நிலையத்தில் ஓடுபாதையில் இருந்து விலகி ஒரு தடுப்பில் மோதியது. நூற்று இருபத்து நான்கு பேர் கொல்லப்பட்டதாகவும் குறைந்தது இரண்டு பேர் காயமடைந்ததாகவும் உறுதி செய்யப்பட்டது.  
இந்த விபத்து கொரிய ஏர் பறப்பு (Korean Air Flight) 801-இன் விபத்திற்குப் பிறகான தென் கொரிய வானூர்திப் போக்குவரத்தில் ஏற்பட்டதும் ஏர் சீன பறப்பு 129 (Air China Flight 129)-இன் விபத்திற்குப் பிறகான நாட்டின் மிக மோசமான வானூர்தி விபத்தும் ஆகும். இந்த விபத்து சேஜு ஏர் நிறுவனத்தின் 19 ஆண்டு கால வரலாற்றில் முதல் அபாயகரமான விபத்தும் 2024 ஆம் ஆண்டின் மிக மோசமான வானூர்தி விபத்தும் ஆகும்.
# சேஜு ஏர் பறப்பு 2216

## பின்னணி

### வானூர்தி

தொடர்புடைய வானூர்தி 2009 இல் தயாரிக்கப்பட்ட போயிங் 737-8 AS , HL8088 வகை விமானமாகப் பதிவு செய்யப்பட்டது. இந்த வானூர்தி 2017 ஆம் ஆண்டில் சேஜு ஏர் நிறுவனத்திற்கு வழங்கப்படுவதற்கு முன்பு ரியான்ஏர் நிறுவனத்தால் இயக்கப்பட்டது.  
27 டிசம்பர் 2024 அன்று, விபத்துக்கு இரண்டு நாட்களுக்கு முன்பு, சேஜு பன்னாட்டு வானூர்தி நிலையத்திலிருந்து பெய்ஜிங் டாக்ஸிங் பன்னாட்டு வானூர்தி நிலையத்திற்கு சேஜு ஏர் வானூர்தி 8135 ஐ இயக்கும் போது வானூர்தி இஞ்சியோன் பன்னாட்டு விமான நிலையத்திற்குத் திருப்பி விடப்பட்டது. பயணத்தின் போது, குழுவினர் அதன் டிரான்ஸ்பாண்டரில் 7700 ஐ நொறுக்கி, அவசரநிலையை அறிவித்தனர். பயணிகளின் மருத்துவ அவசரநிலையால் இவ்வாறான வழிமாற்றம் நிகழ்த்தப்பட்டதாக சேஜு வான்வழிச் சேவையின் பிரதிநிதி தெரிவித்தார்.
# சேஜு ஏர் பறப்பு 2216

## விபத்து

சுவர்ணபூமி வானூர்தி நிலையத்திலிருந்து இந்தோசீன நேரம் அதிகாலை 2:11 மணிக்கு வானூர்தி புறப்பட்டது. இதில் 175 பயணிகள் மற்றும் ஆறு பணியாளர்கள் உட்பட 181 பேர் பயணித்தனர். யோன்ஹாப் செய்தி நிறுவனத்தின் கூற்றுப்படி, 09:07 ஒ.ச.நே + 9 மணிக்கு இந்த விபத்து நிகழ்ந்துள்ளது. முவான் பன்னாட்டு வானூர்தி நிலையத்தில் தரையிறக்கத்தின் போது வானூர்தி தனது தரையிறங்கும் முற்சக்கரத்தைப் பயன்படுத்தத் தவறியதால், ஓடுபாதையைக் கடந்து, ஐ. எல். எஸ் வரிசையை வைத்திருக்கும் ஒரு பக்கச்சுவற்றில் மோதியது. ஒரு செய்தியாளர் கூட்டத்தில், தென் கொரியாவின் தீயணைப்புப் படைத் தலைவர் லீ ஜியோங்-ஹியூன், தரையிறக்கும் முற்சக்கரம் செயலிழப்புக்கான காரணம் பறவைத் தாக்குதலுடன் இணைந்த பாதகமான வானிலையாக இருக்கலாம் என்று நம்பப்படுவதாகக் கூறினார். வானூர்தி விபத்தின் படக்காட்சிகள், தரையிறங்கும் சக்கரங்கள் வெளியே வராத நிலையில் வானூர்தி ஓடுபாதையில் வழுக்கிச் சென்று, தடுப்புச்சுவரில் மோதி வெடித்ததைக் காட்டின. சிஎன்என் செய்தி நிறுவனத்திடம் பேசிய தீயணைப்பு அதிகாரி ஒருவர் கூறுகையில், தீ விபத்தில் வானூர்தி "கிட்டத்தட்ட முற்றிலும் அழிந்துவிட்டது". அவசரகால சேவைகளுக்கு 09:03 (ஒ.ச.நே + 9), மணியளவில் பல அழைப்புகள் வந்தன, மேலும் தீக்கான பதில் அவசரநிலை 3- ஐ வெளியிட்டது, இது தீ விபத்து தொடர்பான மிக உயர்ந்த எச்சரிக்கை வகையாகும். தேசியத் தீயணைப்பு முகமையின் கூற்றுப்படி, 490 தீயணைப்பு வீரர்கள் மற்றும் 455 காவல்துறை அதிகாரிகள் உட்பட 1,562 பணியாளர்கள் அனுப்பப்பட்டு 43 நிமிடங்களில் தீ அணைக்கப்பட்டது. 13:36 (ஒ.ச.நே + 9) மணியளவில், தீயணைப்பு வீரர்கள் உடல்களை மீட்பதற்கான தேடுதல் நடவடிக்கைகளுக்கு மாறியதாகத் தெரிவிக்கப்பட்டது.
# சேஜு ஏர் பறப்பு 2216

## பயணிகள் மற்றும் பணியாளர்கள்

175 பயணிகளில், இரண்டு பேர் தாய்லாந்தைச் சேர்ந்தவர்கள், மற்ற 173 பேர் தென் கொரியர்கள். பெரும்பாலான பயணிகள் பாங்காக்கிற்கு ஐந்து நாள் கிறிஸ்துமஸ் சுற்றுப்பயணத்திலிருந்து வீடு திரும்பிக் கொண்டிருந்தனர், பயண நிறுவனம் வானூர்தியை வாடகைக்கு எடுத்து சுற்றுப்பயணத்தை ஏற்பாடு செய்தது. விமானத்தில் பயணம் செய்தவர்களில் வயதில் மூத்தவர் 1946-ஆம் ஆண்டில் பிறந்த ஒரு ஆண் ஆவார், இளையவர் 2021-ஆம் ஆண்டில் பிறந்தவராவார். குறைந்தது 127 பேர் இறந்திருப்பது உறுதி செய்யப்பட்டது. உயிர் பிழைத்த இருவரும் வானூர்தி உதவியாளர்கள், வானூர்தியின் பின்புறத்திலிருந்து மீட்கப்பட்டு சுயநினைவுடன் இருந்தனர். அவர்களுக்கு மிதமான காயங்கள் ஏற்பட்டு தீவிர சிகிச்சை அளிக்கப்பட்டது. மீதமுள்ள பயணிகள் மற்றும் பணியாளர்கள் தீயணைப்பு அதிகாரிகளால் இறந்துவிட்டதாகக் கருதப்பட்டனர்.
# சேஜு ஏர் பறப்பு 2216

## எதிர்வினைகள்

### உள்நாட்டிலிருந்து பெறப்பட்ட கருத்துகள்

செயல் முன்னோடி ஹான் டக்-சூ குற்றச்சாட்டைத் தொடர்ந்து இரண்டு நாட்களுக்கு முன்பு அரசுத்தலைவர் பதவிக்கு ஒப்புக் கொண்ட செயல் அரசத்தலைவரும் பொறுப்பு பிரதமருமான சோய் சாங்-மோக், மீட்பு முயற்சிகளுக்கு உத்தரவிட்டார். சேஜு வான்சேவை நிறுவனம் தனது இணையதளத்தில் ஒரு அறிக்கையை வெளியிட்டது. அந்தச் செய்தியில் விபத்துக்கு மன்னிப்புக் கோரியதுடன் பயணச்சீ்ட்டு வாங்குவதற்கான இணைப்புகளையும் தற்காலிகமாக நீக்கியுள்ளது. கூடுதலாக, தலைமை நிர்வாக அதிகாரி சேஜு வான்சேவை இணையதளத்தில் அதிகாரப்பூர்வ மன்னிப்பை வெளியிட்டார். கொரியா தொடருந்துச் சேவை அதிவிரைவு வண்டி பயணிகளின் குடும்ப உறுப்பினர்கள் சியோலில் இருந்து மோக்போ 15:00 (ஒ.ச.நே + 9)<nowiki/>இல் புறப்படுகிறது, முவான் விமான நிலையத்தை அடைய இலவசமாக ஒரு பிரத்யேக விரைவுத் தொடருந்து சேவையை அறிவித்தது.
# சேஜு ஏர் பறப்பு 2216

## எதிர்வினைகள்

### பன்னாட்டு அளவிலானவை

தாய்லாந்தின் பிரதமர் பேட்டோங்தார்ன் ஷினவத்ரா, இறந்தவர்கள் மற்றும் காயமடைந்தவர்களின் குடும்பங்களுக்கு சமூக ஊடகத் தளமான எக்ஸ் மூலம் இரங்கல் தெரிவித்தார்.
# அவந்திபுரா தொடருந்து நிலையம்

**அவந்திபுரா தொடருந்து நிலையம்** (*Awantipora railway station*) (நிலையக் குறியீடு: **ATPA)**, இந்தியாவின், சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் உள்ள அவந்திபோரா நகரத்தில் அமைந்துள்ளது. வடக்கு இரயில்வே மண்டலத்தில் அமைந்த இந்த இரயில் நிலையம் இமயமலையின் பிர் பாஞ்சல் மலைத்தொடரில் 1,596 மீட்டர் உயரத்தில் அமைந்துள்ளது. 3 நடைமேடைகளும், 4 இருப்புப்பாதைகளும் கொண்ட இந்நிலையம் காஷ்மீர் பள்ளத்தாக்கின் பல நகரங்களுடன் இணைக்கிறது.
# அவந்திபுரா தொடருந்து நிலையம்

## தொடருந்து சேவைகள்

அவந்திபுரா தொடருந்து நிலையத்திலிருந்து கீழ்கண்ட தொடருந்து நிலையங்களுக்கு பயணியர் வண்டிகள் இயக்கப்படுகிறது.
1. பனிஹால் தொடருந்து நிலையம்
1. பட்காம் தொடருந்து நிலையம்
1. பாரமுல்லா தொடருந்து நிலையம்
# அவந்திபுரா தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# கதுவா தொடருந்து நிலையம்

**கதுவா தொடருந்து நிலையம்** (*Kathua railway station*) (நிலையக் குறியீடு: **KTHU**), இந்தியாவின் சம்மு காசுமீர் (ஒன்றியப் பகுதி)யில் உள்ள ஜம்மு பகுதியில் உள்ள கதுவா மாவட்டத்தின் தலைமையிடமான் கதுவா நகரத்தில் உள்ளது. இது ஜம்மு தாவி தொடருந்து நிலையத்திலிருந்து தென்கிழக்கே 77.6 கிலோ மீட்டர் தொலைவில் உள்ளது. முற்றிலும் மின்மயமாக்கபட்ட ஜலந்தர்-ஜம்மு இருப்புப்பாதையில் கதுவா தொடருந்து நிலையம் உள்ளது.  
கதுவா தொடருந்து நிலையத்தில் நாள்தோறும் 54 தொடருந்துகள் நின்று செல்கிறது.
# கதுவா தொடருந்து நிலையம்

## இதனையும் காண்க

- ஜம்மு-பாரமுல்லா இருப்புப் பாதை
- ஜம்மு-பூஞ்ச் இருப்புப் பாதை
# பண்டா அச்சே

**பண்டா அச்சே மாநகரம்** (ஆங்கிலம்: *City of Banda Aceh* இந்தோனேசியம்: *Kota Banda Aceh*) என்பது இந்தோனேசியா, சுமாத்திரா, அச்சே பெரும் மாநிலத்தின் *(Province of Aceh)* தலைநகரம் மற்றும் மிகப்பெரிய நகரமாகும்.  
பண்டா ஆச்சே இந்தோனேசியாவின் வடமேற்கு முனையில் அச்சே ஆற்றின் முகப்பில் அமைந்துள்ளது. இந்த மாநகரம் 61.36 சதுர கிலோமீட்டர் (23.69 சதுர மைல்) பரப்பளவைக் கொண்டுள்ளது; மற்றும் 2023-இல் அதன் மக்கள் தொகை 261,969.
# பண்டா அச்சே

## பொது

பண்டா அச்சே, அச்சே பெசார் மாநிலத்திற்குள் முற்றிலுமாக அடங்கியுள்ளது.. ஏனெனில் பண்டா ஆச்சே அதன் தெற்கு, கிழக்கு மற்றும் மேற்கில் அச்சே பெசார் மாநிலத்தால் சூழப்பட்டுள்ளது. அதே நேரத்தில் வடக்கே மலாக்கா நீரிணையுடன் எல்லையாக உள்ளது.  
இந்த நகரம் முதலில் **பண்டார் அச்சே தாருசலாம் கண்டாங்** *(Bandar Aceh Darussalam Kandang)* என நிறுவப்பட்டது. 15-ஆம் நூற்றாண்டின் பிற்பகுதியில், அச்சே சுல்தானகத்தின் தலைநகராகவும் மையமாகவும் செயல்பட்டது. பின்னர் அதன் பெயர் பண்டார் அச்சே தாருசலாம் என மாற்றப்பட்டது; பின்னர் அது பண்டா அச்சே என்று பிரபலமாக அறியப்படுகிறது.
# பண்டா அச்சே

## பொது

### இந்தியப் பெருங்கடல் நிலநடுக்கம்

போர்த்துகீசியர்கள், டச்சுக்காரர்கள், ஜப்பானியர்கள் மற்றும் இந்தோனேசிய அரசாங்கம் என உள்நாட்டு வெளிநாட்டு அதிகாரங்களுக்கு இடையே நீண்ட காலமாக நீடித்த மோதல்களின் மையமாக பண்டா அச்சே இருந்தது.  
2004-இல் இந்தியப் பெருங்கடல் நிலநடுக்க ஆழிப்பேரலைக்குப் பிறகு இந்த நகரம் பன்னாட்டு முக்கியத்துவம் பெற்றது. அந்த ஆழிப்பேரலை சுமாத்திராவின் மேற்கு கடற்கரையைத் தாக்கியது.
# பண்டா அச்சே

## பொது

### பன்னாட்டு உதவிகள்

பூகம்பத்தின் மையப்பகுதிக்கு மிக அருகில் பண்டா அச்சே இருந்தது. ஆழிப்பேரலையால் பெரும் சேதம் ஏற்பட்டது. அதன் விளைவாக அச்சே நகரத்தில் 60,000 பேர் இறந்தனர்; மேலும் பலர் காயமடைந்தனர்.  
ஆழிப்பேரலைக்குப் பிறகு பல உள்நாட்டு மற்றும் பன்னாட்டு உதவிகள் பண்டா அச்சே நகரத்திற்கு கிடைத்தன. இதன் விளைவாக, அண்மைய பத்தாண்டுகளில் இந்த நகரம் ஒரு பெரிய நவீனமயமாக்கல் மற்றும் புனரமைப்பைக் கண்டது.
# பண்டா அச்சே

## சமயம்

பண்டா அச்சே மக்களில் பெரும்பான்மையினர் சமயம் இசுலாம் ஆகும். தவிர பௌத்தர்கள், கிறித்தவர்கள் மற்றும் சிறுபான்மை இந்துக்களும் உள்ளனர்.  
பண்டா அச்சேயில் நான்கு தேவாலயங்கள்; 93 பள்ளிவாசல்கள் மற்றும் 112 முசோலாக்கள் *(Mushollas)* (இசுலாமிய பிரார்த்தனைக்கான இடங்கள்); ஒரு புத்தர் கோயில்; ஓர் இந்து ஆலயம் உள்ளன.
# பண்டா அச்சே

## சமயம்

### பாலி இந்து சமயம்

இங்குள்ள இந்து சமூகம், பாலினிய இந்துக்கள் மற்றும் இந்தியாவில் இருந்து வந்த தமிழர் இந்துக்கள் என இரு தரப்பினரையும் கொண்டுள்ளது.  
இந்தோனேசியாவில் சமயக் காவல்துறை என்று ஒரு வகை காவல்துறை உள்ளது; இந்தத் துறை இசுலாமிய சட்டத் திட்டங்களை அமல்படுத்துகிறது; சமய காவல்துறையினர் மிகவும் கண்டிப்பானவர்கள் என்றும் அறியப்படுகிறது.
# பண்டா அச்சே

## நிர்வாக மாவட்டங்கள்

**பண்டா ஆச்சே மாநகரம்** ஒன்பது மாவட்டங்களாகப் பிரிக்கப்பட்டுள்ளது (இந்தோனேசிய மொழி|இந்தோனேசியம்: *Kecamatan*). 2010-ஆம் ஆண்டு மக்கள் தொகைக் கணக்கெடுப்பு; மற்றும் 2020-ஆம் ஆண்டு மக்கள் தொகைக் கணக்கெடுப்பில் அவற்றின் பகுதிகள்; மற்றும் மக்கள்தொகையுடன், 2023-ஆம் ஆண்டின் நடுப்பகுதியில் உள்ள அதிகாரப்பூர்வ மதிப்பீட்டுடன் கீழே பட்டியலிடப்பட்டு உள்ளது.  
அட்டவணையில் ஒவ்வொரு மாவட்டத்திலும் உள்ள நகர்ப்புறக் கிராமங்களின் *(Gampong)* எண்கள்; மற்றும் அவற்றின் அஞ்சல் குறியீடுகளும் உள்ளன.
| குறியீடு
பிரதேசம் | மாவட்டத்தின்
பெயர்
(*kecamatan*) | பரப்பளவு
கிமீ<sup>2</sup> | மக்கள்
தொகை
2010
கணக்கெடுப்பு | மக்கள்
தொகை
2020
கணக்கெடுப்பு | மக்கள்
தொகை
2023
மதிப்பீடு | கிராமங்கள் | அஞ்சல்
குறியீடு |
| --- | --- | --- | --- | --- | --- | --- | --- |
| 111.71.08 | **ஜெயா பாரு**
*(Jaya Baru)* | 3.78 | 22,031 | 25,939 | 27,240 | 9 | 23230 - 23236 |
| 11.71.07 | **பண்டா ராயா**
*(Banda Raya)* | 4.79 | 20,891 | 25,228 | 26,650 | 10 | 23238 - 23239 |
| 11.71.01 | **பைத்தூர் ரகுமான்**
*(Baiturrahman)* | 4.54 | 30,377 | 32,513 | 34,110 | 10 | 23241 - 23245 |
| 11.71.05 | **லியோங் பாத்தா**
*(Lueng Bata)* | 5.34 | 23,592 | 24,336 | 25,800 | 9 | 23244 - 23249 |
| 11.71.02 | **கூத்தா ஆலாம்**
*(Kuta Alam)* | 10.05 | 42,217 | 42,505 | 44,840 | 11 | 23126 - 23127 |
| 11.71.06 | **கூத்தா ராஜா**
*(Kuta Raja)* | 5.21 | 10,433 | 15,291 | 14,940 | 6 | 23128 - 23142 |
| 11.71.04 | **சியா கோலா**
*(Syiah Kuala)* | 14.24 | 34,850 | 32,969 | 34,540 | 10 | 23111 - 23116 |
| 11.71.09 | **உலி காரேங்**
*(Ulee Kareng)* | 6.15 | 22,571 | 27,257 | 27,930 | 9 | 23117 - 23119 |
| மொத்தம் | *61.36* | *223,446* | *252,899* | *261,969* | *90* | } |  |
# பண்டா அச்சே

## சகோதரி நகரங்கள்

- சமர்கந்து, உஸ்பெகிஸ்தான்
- மர்த்தாபுரா, இந்தோனேசியா
- இகாசி மாட்சுசிமா, ஜப்பான்
# பண்டா அச்சே

## காட்சியகம்

- **பண்டா அச்சே: 2004 இந்தியப் பெருங்கடல் ஆழிப்பேரலையின் காட்சிப் படங்கள்**
# இந்தோனேசிய அஞ்சல் குறியீடுகள்

**இந்தோனேசிய அஞ்சல் குறியீடுகள்** (ஆங்கிலம்: *Postal codes in Indonesia*}}, இந்தோனேசியம்: *Daftar kode pos di Indonesia*) என்பது இந்தோனேசியாவின் அஞ்சல் குறியீடுகளைக் குறிப்பதாகும். இந்தோனேசிய அஞ்சல் குறியீடுகள், பொதுவாக 5 இலக்கங்களைக் கொண்டிருக்கும்.  
- முதல் இலக்கம் அஞ்சல் அலுவலகம் எந்தப் பகுதியில் உள்ளது என்பதைக் குறிக்கிறது
- இரண்டாவது மூன்றாவது இலக்கங்கள் மாநிலம் *(Kabupaten)* அல்லது நகரம் *(Kota Madya)* என்பதைக் குறிக்கிறது
- நான்காவது இலக்கம் மாவட்டத்தைக் *(Kecamatan)* குறிக்கிறது
- ஐந்தாவது இலக்கம் கிராமத்தைக் *(Kelurahan/Desa)* குறிக்கிறது
# இந்தோனேசிய அஞ்சல் குறியீடுகள்

## ஜகார்த்தா அஞ்சல் குறியீடுகள்

ஜகார்த்தா அஞ்சல் குறியீடுகளுக்கு விதிவிலக்கு உள்ளது:  
- மூன்றாவது இலக்கம் மாவட்டத்தைக் குறிக்கிறது *(Kecamatan)*
- நான்காவது இலக்கம் நகர்ப்புற கிராமத்தைக் குறிக்கிறது *(Kelurahan)*
- ஐந்தாவது இலக்கம் "0" ஆகும்.
# இந்தோனேசிய அஞ்சல் குறியீடுகள்

## ஜகார்த்தா அஞ்சல் குறியீடுகள்

### அஞ்சல் குறியீட்டு மண்டலங்கள்

| முதல் இலக்கம் | அஞ்சல் மண்டலம் |  |
| --- | --- | --- |
| 1 | ஜகார்த்தா பெருநகரப் பகுதி |  |
| 2 | அச்சே, வடக்கு சுமாத்திரா, மேற்கு சுமாத்திரா, ரியாவு; இரியாவு தீவுகள் |  |
| 3 | பெங்கூலு, ஜாம்பி பிரிவு, பாங்கா பெலித்தோங் தீவுகள்; தெற்கு சுமாத்திரா மாகாணம்; லாம்புங் |  |
| 4 | பண்டென் மாகாணம்; மேற்கு சாவகம்) |  |
| 5 | நடுச் சாவகம்; யோகியாக்கார்த்தா சிறப்புப் பகுதி |  |
| 6 | கிழக்கு சாவகம் |  |
| 7 | கலிமந்தான் (போர்னியோ) |  |
| 8 | பாலி, மேற்கு நூசா தெங்காரா; கிழக்கு நூசா தெங்காரா; சிறு சுண்டாத் தீவுகள்) |  |
| 9 | சுலாவெசி *(Celebes)*, மலுக்கு தீவுகள் *(Moluccas)*, மேற்கு நியூ கினி *(Western New Guinea)* | } |
# விக்கிப்பீடியா:Statistics/weekly/29-Dec-2024
# பலேடியம்(II) குளோரைடு

**பலேடியம்(II) குளோரைடு** (*Palladium(II) chloride*) என்பது PdCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியம் டைகுளோரைடு, பலேடசு குளோரைடு பலேடியம் இருகுளோரைடு என்ற பெயர்களாலும் இச்சேர்மம் அழைக்கப்படுகிறது. பலேடியம் வேதியியலில் பலேடியம் குளோரைடு ஒரு தொடக்கப் பொருளாக அறியப்படுகிறது. பலேடியம் அடிப்படையிலான வினையூக்கிகள் கரிம தொகுப்பு வினைகளில் குறிப்பிட்ட மதிப்பைக் கொண்டுள்ளன. அதிக வெப்பநிலையில் பலேடியம் உலோகத்துடன் குளோரின் வினைபுரிவதால் பலேடியம்(II) குளோரைடு உருவாகிறது.
# பலேடியம்(II) குளோரைடு

## கட்டமைப்பு

PdCl<sub>2</sub> சேர்மத்தின் இரண்டு வடிவங்கள் அறியப்படுகின்றன. அவை α மற்றும் β வடிவங்கள் எனக் குறிக்கப்படுகின்றன. இரண்டு வடிவங்களிலும் பலேடியம் மையங்கள் Pd(II) இன் சிறப்பியல்பு கொண்ட சதுர-தள ஒருங்கிணைப்பு வடிவவியலைப் பயன்படுத்துகின்றன. மேலும், இரண்டு வடிவங்களிலும் Pd(II) மையங்கள் μ2-குளோரைடு பாலங்களால் இணைக்கப்பட்டுள்ளன. PdCl<sub>2</sub>சேர்மத்தின் α-வடிவம் ஒரு பலபடியாகும். இதில் "எல்லையற்ற" அடுக்குகள் அல்லது சங்கிலிகள் உள்ளன. PdCl<sub>2</sub>சேர்மத்தின் இன் β-வடிவம் மூலக்கூறு ஆகும். இது ஆறு Pd அணுக்கள் கொண்ட ஒரு எண்முகக் கொத்தைக் கொண்டுள்ளது. இந்த எண்முக வடிவத்தின் பன்னிரண்டு விளிம்புகள் ஒவ்வொன்றும் Cl<sup>−</sup> அயனியால் நீட்டப்பட்டுள்ளது. PtCl<sub>2</sub> இதே ஒத்த கட்டமைப்பை ஏற்றுக்கொள்கிறது. அதேசமயம் NiCl<sub>2</sub> சேர்மமானது CdCl<sub>2</sub> சேர்மத்தின் வடிவ மையக்கருத்தை ஏற்றுக்கொள்கிறது. ஆனால் இதில் Ni(II) ஆறு ஒருங்கிணைப்புகளில் உள்ளது.  
| <small>
α-PdCl<sub>2</sub> சேர்மத்தின் படிகக்கட்டமைப்பு
பந்து குச்சி மாதிரி</small> | <small> Pd<sub>6</sub>Cl<sub>12</sub> மூலக்கூறின் வெப்ப நீள்வட்டவுரு
β-PdCl<sub>2</sub></small> சேர்மத்தின் படிகக் கட்டமைப்பில் காணப்பட்டது. | } |
| --- | --- | --- |  
மேலும் இரண்டு வடிவங்கள் γ-PdCl<sub>2</sub> மற்றும் δ-PdCl<sub>2</sub> ஆகியவை பதிவாகி, எதிர்மறை வெப்ப விரிவாக்கத்தைக் காட்டுகின்றன. உயர்-வெப்பநிலை δ வடிவத்தில் α-PdCl<sub>2</sub> போன்ற விளிம்பில் இணைக்கப்பட்ட PdCl<sub>4</sub> சதுரங்களின் தள நாடாக்கள் உள்ளன. குறைந்த-வெப்பநிலை γ வடிவத்தில் மூலையில் இணைக்கப்பட்ட PdCl<sub>4</sub> சதுரங்களின் நெளிந்த அடுக்குகளைக் கொண்டுள்ளது.
# பலேடியம்(II) குளோரைடு

## தயாரிப்பு

பலேடியம் உலோகத்தை இராச திராவகம் அல்லது ஐதரோகுளோரிக் அமிலத்தில் குளோரின் முன்னிலையில் கரைப்பதன் மூலம் பலேடியம்(II) குளோரைடு தயாரிக்கப்படுகிறது. மாற்றாக, 500 °செல்சியசு வெப்பநிலையில் குளோரின் வாயுவுடன் பலேடியம் புரைம உலோகத்தைச் சேர்த்து சூடாக்குவதன் மூலம் தயாரிக்கப்படுகிறது.